কিড স্ট্রিটে এমএলএ হস্টেলে ভাঙচুরের ঘটনায় ধৃত সাতজনের দুদিনের পুলিস হেফাজতের নির্দেশ দিল ব্যাঙ্কশাল আদালত।  ধৃতদের মধ্যে রয়েছেন বনগাঁ পুরসভার তৃণমূল চেয়ারম্যানের ছেলে শুভ আঢ্য। গতকাল সন্ধে সাড়ে সাতটা নাগাদ এমএলএ হস্টেল থেকে  বেরনোর সময় পথচলতি মোটর সাইকেলকে ধাক্কা মারে একটি ট্যাক্সি।
 ওয়েব ডেস্ক: কিড স্ট্রিটে এমএলএ হস্টেলে ভাঙচুরের ঘটনায় ধৃত সাতজনের দুদিনের পুলিস হেফাজতের নির্দেশ দিল ব্যাঙ্কশাল আদালত।  ধৃতদের মধ্যে রয়েছেন বনগাঁ পুরসভার তৃণমূল চেয়ারম্যানের ছেলে শুভ আঢ্য। গতকাল সন্ধে সাড়ে সাতটা নাগাদ এমএলএ হস্টেল থেকে  বেরনোর সময় পথচলতি মোটর সাইকেলকে ধাক্কা মারে একটি ট্যাক্সি। বনগাঁর বাসিন্দা বাইক আরোহী প্রশান্ত সরকারের সঙ্গে ট্যাক্সি চালক এবং এমএলএ হস্টেলের রক্ষীর বচসা বেধে যায়। অভিযোগ, কিছুক্ষণ পরে দলবল নিয়ে এমএলএ হস্টেলে ঢুকে ভাঙচুর চালান প্রশান্ত সরকার। সেই দলেই ছিলেন শুভ আঢ্য। তাঁদের বাধা দিতে গিয়ে আক্রান্ত হন হস্টেল সুপার। এরপরেই শুভ আঢ্য সহ সাতজনকে গ্রেফতার করে পার্ক স্ট্রিট থানার পুলিস।